Imagini șocante vin din Sectorul 1 al Capitalei, acolo unde un bucureștean a fost împușcat de polițiști. Oamenii legii nu au avut de ales, după ce individul i-a atacat cu o armă albă.
Acest grav eveniment a avut loc joi, 2 mai, la orele serii. Într-un imobil din Sectorul 1, un scandal a izbucnit între o femeie și fratele ei. Se pare că bărbatul a recurs la amenințări, folosindu-se de un cuțit.
”Incidentul a avut loc pe 2 mai, în jurul orei 22:30, după un apel la 112 făcut de sora agresorului. Totul a început după o ceartă între cei doi, care La data de 2 mai 2024, polițiștii Direcției Generale de Poliție a Municipiului București – Secția 4 Poliție au fost sesizați, în jurul orei 22.30, prin sistem 112, cu privire la faptul că, la o adresă din Sectorul 1, o femeie este amenințată de către fratele său, cu un obiect tăietor-înțepător”, informează Poliția Capitalei.
După apelul la 112, la casa cu pricina au ajuns echipajele de poliție. În loc să se calmeze, individul de 37 de ani a avut un comportament agresiv. I-a amenințat pe oamenii legii cu un topor.
Polițiștii nu au avut de ales și l-au împușcat pe bărbat în picior. Mai exact, când bucureșteanul a ridicat toporul la ei, unul dintre membrii echipei de intervenție l-a împușcat cu arma din dotare. Aceasta era încărcată cu muniție de cauciuc.
”Polițiștii au luat legătura cu sora bărbatului. Ea le-a relatat polițiștilor faptul că, în urma unui conflict verbal, ar fi fost amenințată de fratele ei cu un obiect tăietor-înțepător (…).
Având în vedere că bărbatul prezenta un comportament agitat și era incoerent în vorbire, refuzând orice contact cu polițiștii, s-a solicitat sprijinul unei echipe de negociatori și al unei echipe de asalt, din cadrul Serviciului pentru Acțiuni Speciale.
În momentul ajungerii acestora, persoana în cauză nu a cooperat cu negociatorii. El nu a dorit sa inițieze contact cu aceștia, fiind agresiv verbal. În consecință, echipa de asalt a pătruns în forță în curtea imobilului.
Având în vedere că, la momentul pătrunderii polițiștilor, bărbatul a devenit agresiv și s-a apropiat amenințător cu toporul către aceștia, încercând să-i lovească, conform procedurilor legale, unul dintre membrii echipei a executat foc, la nivelul membrului inferior stâng, cu armamentul din dotare”, mai spun cei de la Poliție.
Pentru că a suferit leziuni la nivelul piciorului stâng, individul a fost transportat la spital. Era în stare stabilă. Polițiștii implicați nu au suferit vătămări, în urma intervenției.
În interiorul casei, au fost găsite și ridicate un ”obiect tăietor-înțepător și un topor“. În final, după ce echipajul medical i-a oferit îngrijiri medicale bărbatului de 37 de ani, acesta a acceptat să poarte o brățară de monitorizare.